**Ormož** (njemački: *Friedau*, mađarski: *Ormosd*, prekmurski *Ormošd*) je grad u Sloveniji od 2.099 stanovnika, on je i administrativni centar Občine Ormož.

Geografske karakteristike
-------------------------

Ormož leži na padinama Slovenskih gorica, i duž lijeve obale Drave, udaljen oko 23 km od Ptuja, i oko 21 km od Varaždina.

Historija
---------

Ormož je za brončanog doba bio najveće naselje u svojoj neposrednoj okolici, i jedno od najvećih naselja takve vrste u Istočnim Alpama. Arheolozi su otkrili puno dokaza o životu tog naselja, koje je iz nepoznatih razloga uništeno.
Na istom mjestu se 1273. pod imenom **Holermuos** spominje novo naselje, u to vrijeme vodile su se ogorčene borbe između ugarskih kraljeva i salzburških biskupa oko granica, pa je Holermuos odlično prošao, jer je vrlo brzo, već - 1293. dobio pravo sajmovanja, a nakon tog i gradska prava 1331.

Ptujski vlastelini izgradili su utvrdu, radi odbrane od Ugara, tako je paralelno pored grada u dolini egzistirao i grad-utvrda na brdu. U počast ptujskog vlastelina Friderika, koji je dodjelio naselju gradska prava, naselje se prezvalo po njemu u **Friedau**, ali ni stari naziv Holermuos nije bio potpuno zaboravljen, pa se je nakon brojnih fonetskih prometanja kroz vijekove to pretvorilo u današnje ime Ormož.

Ormož su često harali požari, i pustošili napadači; Ugari - 1487. Osmanlije - 1532.), mađarski pobunjeni seljaci 1605. i mađarski ustanici - Kruci 1704. Prilike su se smirile tek od druge polovice 18. vijeka. Osim standardnih prava, građani Ormoža imali su i pravo da organiziraju godišnje sajmove, ta tradicija sačuvana je do danas.

Napredak za mjesto bila je 1927. kad je otvoren sanatoriji za liječenje reumatskih bolesti.

Privreda
--------

Slovenske gorice poznat su vinorodni kraj, pa je jedan od najznačajnijih privrednih objekata vinski podrum **Jeruzalem**.

Izvori
------

1. 1 2 3 4  „Slovenia: Podravska" (engleski). City population. Pristupljeno 27. 04. 2014.
2. 1 2 3 4 5  „Ormož" (engleski). SPIRIT Slovenia. Pristupljeno 27. 04. 2014.
3. ↑  „Vinski podrum Jeruzalem Ormož" (slovenski). P&f Jeruzalem Ormož. Arhivirano iz originala na datum 2015-06-07. Pristupljeno 27. 04. 2014.

Vanjske veze
------------

***Ormož*** na Wikimedijinoj ostavi

* Službene stranice Općine Ormož Arhivirano 2014-02-16 na Wayback Machine-u ()

| * p
* r
* u
Gradovi u Sloveniji Slovenija |
| --- |
| 
Ajdovščina • Bled • Bovec • Brežice • Celje • Cerknica • Črnomelj • Domžale • Dravograd • Gornja Radgona • Grosuplje • Hrastnik • Idrija • Ilirska Bistrica • Izola • Jesenice • Kamnik • Kočevje • Koper • Kostanjevica na Krki • Kranj • Krško • Laško • Lendava • Litija • **Ljubljana** • Ljutomer • Logatec • Maribor • Medvode • Mengeš • Metlika • Mežica • Murska Sobota • Nova Gorica • Novo mesto • Ormož • Piran • Postojna • Prevalje • Ptuj • Radeče • Radovljica • Ravne na Koroškem • Ribnica • Rogaška Slatina • Ruše • Sevnica • Sežana • Slovenska Bistrica • Slovenj Gradec • Slovenske Konjice • Šempeter pri Gorici • Šentjur • Škofja Loka • Šoštanj • Tolmin • Trbovlje • Trebnje • Tržič • Velenje • Višnja Gora • Vrhnika • Zagorje ob Savi • Žalec • Železniki • Žiri
 |
| **Nekadašnji gradovi**
Gornji Grad • Lož • Turnišče • Vipavski Križ
 |